РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 26
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 17.09.2020 г.

Днес, 17.09.2020 г., четвъртък, от 14,00 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                                ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
                                                                                               Боян Новански 
Огнян Дамянов
Йордан Стоев
Олга Керелска

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Красимира Василева - началник отдел „Правно обслужване и нормативна дейност“, дирекция „Правна“ в АВСС.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1. Писмо с рег.№ ВСС - 9269/10.09.2020 г. на административният ръководител на Окръжен съд Кърджали за необходимост от неотложен текущ ремонт на сградата на Съдебна палата - Кърджали, бул. „Беломорски“ №38.
2. Изпълнение на решение по д.т. 57.1.4. от протокол  № 19/23.07.2020 г. от заседание на Пленума на ВСС.

-	Инвестиции и строителство:

1.ОТНОСНО: Актуализиране на Инвестиционната програма по § 51-00 „Основен ремонт на ДМА“ на Висш съдебен съвет за 2020 г.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ОДОБРЯВА актуализирано поименно разпределение на разходите по § 51-00„Основен ремонт на дълготрайни материални активи“ на органите на съдебната власт за 2020 г. – включване на нови обекти, чрез извършване на вътрешно-компенсирана корекция и намаляване на утвърдените средства по § 51-00 „Основен ремонт на ДМА“ за 2020 г., за извършени корекции от § 51-00 в § 52-00 /в т.ч. 3 500 лева за РС Кърджали, 80 000 лева за РС Свиленград, 7 869 лева за РС Елхово, 5 808 лева за РС Средец и 3 649 лева за РС Червен бряг/  от 15 722 693 лева на 15 621 867 лева със сума в размер на от 100 826 лева, съгласно Приложение „Сметни стойности и разчети за финансиране на капиталовите разходи и трансфери през 2020 г.“.

1.2. ИЗПРАЩА решението по т. 1.1 от настоящия протокол на Комисия „Бюджет и финанси“  към Пленума на ВСС, за съгласуване.

1.3. Предлага на Пленума на Висшия съдебен съвет да вземе следното решение:

УТВЪРЖДАВА актуализирано поименно разпределение на разходите по § 51-00 „Основен ремонт на дълготрайни материални активи“ на органите на съдебната власт за 2020 г. – включване на нови обекти, чрез извършване на вътрешно-компенсирана корекция и намаляване на утвърдените средства по § 51-00 „Основен ремонт на ДМА“ за 2020 г., за извършени корекции от § 51-00 в § 52-00 /в т.ч. 3 500 лева за РС Кърджали, 80 000 лева за РС Свиленград, 7 869 лева за РС Елхово, 5 808 лева за РС Средец и 3 649 лева за РС Червен бряг/  от 15 722 693 лева на 15 621 867 лева със сума в размер на от 100 826 лева, съгласно Приложение „Сметни стойности и разчети за финансиране на капиталовите разходи и трансфери през 2020 г.“.

1.4. ВНАСЯ предложението като редовна точка в следващо редовно заседание на Пленума на Висшия съдебен съвет,  след съгласуване с Комисия „Бюджет и финанси“.

2.ОТНОСНО: Проект на решение за упълномощаване на служители от дирекция „Управление на собствеността на съдебната власт“, отдел „Инвестиции и строителство“ във връзка с изпълнението на строително – ремонтни работи   на обекти на съдебната власт, по ЗУТ.
Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1. ПРЕДЛАГА на Пленума на Висшия съдебен съвет да вземе следното решение:

	1. УПЪЛНОМОЩАВА инж. Лина Грънчарова - началник на отдел „Инвестиции и строителство“, дирекция „Управление на собствеността на съдебната власт“, инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт”,  инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт”  и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт”, заедно и поотделно да представляват Висшия съдебен съвет пред:
- общински и държавни администрации, службите по геодезия, картография и кадастър /СГКК/, във връзка с попълването, подписването, подаването и получаването на документи, необходими за изпълнение на дейностите, свързани с реализиране на обекти, предмет на проектиране/строителство, с предоставени права на управление на ВСС;
-	Национален институт за недвижимо културно наследство, Държавен архив, специализирани контролни органи и други институции във връзка с попълване, подписване, подаване и получаване на заявления, молби и декларации за обекти, предмет на проектиране/строителство, с предоставени права на управление на ВСС;
-  „ЕВН България Електроразпределение“ ЕАД, „ЕВН България Електроснабдяване“ ЕАД, „ЧЕЗ Електро България“ АД, „ЧЕЗ Разпределение България“ АД, „ЕНЕРГО-ПРО Продажби“ АД, „Електроразпределение Север“ АД, „Софийска вода“ и други ВиК оператори, „Топлофикация София“ ЕАД и други оператори, доставчици на топлинна енергия, „Овергаз мрежи“ АД и други оператори на газопреносната мрежа, както и други експлоатационни дружества, във връзка с попълване, подписване, подаване и получаване на заявления, молби и декларации за откриване, промяна или закриване на партиди, както и да извършват други правни и фактически действия във връзка със сключени договори за предоставяне на услуги от експлоатационни дружества за обекти, предмет на проектиране/строителство, с предоставени права на управление на ВСС.
2. Настоящото решение се отнася за недвижими имоти на съдебната власт, върху които не е възложено стопанисването на съответните административни ръководители.

2.2. ВНАСЯ предложението като редовна точка в следващото редовно заседание на Пленума на Висшия съдебен съвет.

3.ОТНОСНО: Проект на решение за упълномощаване на административния ръководител на Апелативен съд - София, да представлява Висшия съдебен съвет, в качеството му на възложител по ЗУТ.
Приложение: Доклад от инж. Минчо Стаев – главен експерт, отдел „Инвестиции и строителство, дирекция „Управление на собствеността на съдената власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Минчо Стаев главен експерт отдел „Инвестиции и строителство“, дирекция „Управление на собствеността на съдебната власт“.

3.2. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА административния ръководител на Апелативен съд - София, да представлява Висшия съдебен съвет, в качеството му на Възложител по ЗУТ, пред съответните държавни и общински органи, както и пред експлоатационните дружества, като подава заявления, получава документи и съгласува документация във връзка с договор за строителство № Д-О-С-58/07.11.2019 г. с предмет „Строително-монтажни работи в Съдебна палата – гр. София, бул. „Витоша“ № 2, включващ фасади към вътрешни дворове, покрив на сграда, настилки и вътрешни дворове и проходи и II-ри етаж на сградата /от към ул. „Лавеле“/, стаи №№ 26, 27, 28 и 29 на I-сутерен /от към ул. „Алабин“/ и преустройство на две гаражни клетки в работни помещения“ и тристранно споразумение от 15.07.2020 г. към него, с право да преупълномощава.

2. ОТМЕНЯ решението си по т. 31.1. от Протокол № 21/29.06.2017 г.

3. ИЗПРАЩА решението на административния ръководител на Апелативен съд – София, за сведение и изпълнение, и на председателя на Върховния касационен съд.

3.3. ВНАСЯ предложението като редовна точка в следващото редовно заседание на Пленума на Висшия съдебен съвет.

4.ОТНОСНО: Проект на решение за предприемане на действия по придобиване на части от имоти – частна собственост, попадащи в УПИ-I - за общежитие и трафопост, кв.503, м. „Овча купел - кв.50“, от Висш съдебен съвет. 
Приложение: Доклад от инж. Лина Грънчарова – началник отдел „Инвестиции и строителство, дирекция „Управление на собствеността на съдената власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1.ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.
	4.2.ПРЕДЛАГА на Пленума на Висш съдебен съвет да вземе следното решение:
                    1. ДАВА/HE ДАВА СЪГЛАСИЕ за организиране и координиране от страна на дирекция „Управление на собствеността на съдебната власт“ при АВСС на последващи съвместни действия от всички съсобственици на УПИ I - за общежитие и трафопост, кв. 503 по действащия регулационен план на м. „Овча купел-кв.50“, гр. София, във връзка с евентуално придобиване от страна на държавата чрез Висшия съдебен съвет на частите от ПИ 68134.4333.423 и ПИ 68134.4333.547 - частна собственост, попадащи в границите му, за нуждите на органите на съдебната власт.
	2. ИЗПРАЩА решението на главния прокурор на Република България.

      4.3. ВНАСЯ предложението като редовна точка в следващото редовно заседание на Пленума на Висшия съдебен съвет.

5.ОТНОСНО: Предоставяне на имот с ИН 10135.3516.147, гр. Варна, район „Младост“, бул. „Хр.Смирненски“ – частна държавна собственост за изграждане на сградa (сгради) за нуждите на ОСВ 
Приложение: Доклад от инж. Лина Грънчарова – началник отдел „Инвестиции и строителство, дирекция „Управление на собствеността на съдената власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.
	5.2. ВЪЗЛАГА на дирекция „Управление на собствеността на съдебната власт“ при АВСС да подготви искане до областен управител на област Варна и изпълнителния директор на ДП „ФЗД“ за предоставяне на информация относно статута на намиращите се в имот с ИН 10135.3516.147, гр. Варна, район „Младост“, бул. „Христо Смирненски“ – частна държавна собственост сгради/постройки и предприети действия във връзка с премахване/преместване на такива.
	5.3. ВЪЗЛАГА на дирекция „Управление на собствеността на съдебната власт“ при АВСС да извърши необходимите действия относно снабдяването с комбинирана скица с отразен съществуващ подземен кадастър за имот с ПИ с ИН 10135.3516.147, гр. Варна, район „Младост“, бул. „Христо Смирненски“.
	5.4. ВЪЗЛАГА на дирекция „Управление на собствеността на съдебната власт“ при АВСС след получаване на информацията по т. 5.2 и т. 5.3 да изготви доклад с предложение за последващи действия от страна на ВСС.
	5.5. ИЗПРАЩА решението на министъра на правосъдието, на разпореждане.
	5.6. ВНАСЯ доклада, изготвен от инж. Лина Грънчарова – началник отдел „Инвестиции и строителство, дирекция „Управление на собствеността на съдената власт“,  във връзка с имот с ИН 10135.3516.147, гр. Варна, район „Младост“, бул. „Хр.Смирненски“ – частна държавна собственост за изграждане на сградa (сгради) за нуждите на ОСВ, в следващото заседание на Пленума на ВСС, за сведение.

6.ОТНОСНО: Писмо с вх. № ВСС-1562/04.08.2020 г. от Районен съд - Белоградчик за възстановяване на средства за сключен договор за „Обследване на енергийна ефективност и изготвяне на протокол за доказване на енергийни спестявания, съгласно ЗЕЕ“ във връзка с изпълнение на Договор за. безвъзмездна финансова помощ BG16RFOP001-2.001-0135-С01.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	6.1. ПРИЕМА доклада инж. Стоянка Георгиева - главен експерт „Инвестиции и строителство“, дирекция „Управление на собствеността на съдебната власт“.
	6.2. ПРИЕМА извършването на разход за изпълнение на договор с предмет „Обследване на енергийна ефективност и изготвяне на протокол за доказване на енергийни спестявания, съгласно ЗЕЕ на административна сграда „Районен съд и прокуратура - Белоградчик“, намираща се на адрес: гр. Белоградчик, ул. „Княз Борис I“ № 45“, в размер на 1 200 лева с ДДС, за необходим и целесъобразен.
Мотиви: Проект „Повишаване на енергийна енергийната ефективност в сгради на държавната администрация - Районен съд и прокуратура, гр. Белоградчик“ е в период на устойчивост и съгласно изискванията на Управляващия орган на ОПРР следва да бъдат отчетени постигнатите енергийни спестявания в резултат на изпълнение на енергоспестяващите мерки по проекта.
            Във връзка с това и в изпълнение на т. 6.2 от Протокол № 16/24.06.2020 г. на комисия „Управление на собствеността“, административният ръководител на Районен съд - Белоградчик е сключил  договор с предмет „Обследване на енергийна ефективност и изготвяне на протокол за доказване на енергийни спестявания, съгласно ЗЕЕ на административна сграда „Районен съд и прокуратура - Белоградчик“, намираща се на адрес: гр. Белоградчик, ул. „Княз Борис I“ № 45“.
Договорът е изпълнен, като изготвените документи /Доклад за обследване за енергийна ефективност, Резюме на доклада и Сертификат за енергийни характеристики/ са изпратени в дирекция „Управление на собствеността“ при ВСС и Агенция за устойчиво енергийно развитие, както и на община Белоградчик протокол за доказване на енергийни спестявания, съгласно ЗЕЕ за 2020 г. в период на устойчивост на проекта.
	6.3. ИЗПРАЩА решението по т. 6.2 на Комисия „Бюджет и финанси“ към Пленума на ВСС за корекция на бюджета на Районен съд - Белоградчик със сумата в размер на 1 200 лв. с ДДС.

7.ОТНОСНО: Проект на решение в изпълнение на т. 9.4 от протокол № 22/22.07.2020 г. на Комисия „Управление на собствеността“ и представена с вх. № ВСС-5872/27.07.2020 г. пазарна оценка на поземлен имот с идентификатор № 51809.504.226, находящ се в гр. Нова Загора, ул. „Ал. Стамболийски“ № 1.
Приложение: Доклад от инж. Стоянка Георгиева – главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	7.1. ПРИЕМА доклада на Стоянка Георгиева - главен експерт в отдел „Инвестиции и строителство“ и инж. Юрий Георгиев - главен експерт в отдел „Инвестиции и строителство“, дирекция „Управление на собствеността  на съдебната власт“.
	7.2. ВЪЗЛАГА на дирекция „Управление на собствеността на съдебната власт“ при АВСС да отправи искане до „ОББ“ АД за следното:
7.2.1. Да се изиска изрично писмено становище относно предложението от страна на ВСС за безвъзмездно учредяване правото на преминаване през УПИ V - 2226, кв. 124 по ПУП на гр. Нова Загора с идентификатор № 51809.504.2226 за прокарване на площадков газопровод от газомерно табло до котелното в сградата на ул. „Ал. Стамболийски“ № 1, предоставена в управление на ВСС, за нуждите на Районен съд - Нова Загора, във връзка с решение по т. 38 от Протокол № 30/12.12.2019 г. на Пленума на ВСС и наше писмо изх.№ ВСС-5872/27.12.2019 г. до „ОББ“ АД.
              7.2.2.Да се изиска уточняване при изчисляване на пазарната оценка на недвижим имот с идентификатор 51809.504.2226, включващ проектен идентификатор 51809.504.7298, с проектна площ 986 кв.м., дали включва правото на строеж, което е било предмет на НА за покупко-продажба на недвижим имот № 99, том VI, per. 6732, д.630 от 2003 г., НА за покупко- продажба на недвижим имот № 36, том III, per. № 4463, д. № 366/2005 г. и АПДС № 5253/13.02.2013 г.
              7.2.3. Да се изискат разяснения от лицензирания оценител относно приложените коефициенти, използвани при изготвянето на оценката.

	7.3. ВЪЗЛАГА на дирекция „Управление на собствеността на съдебната власт“ при АВСС отново да докладва преписката в заседание на комисията след получаване на отговор от „ОББ“ АД.
	7.4. ПРИЕМА, че средства за закупуване на поземлен имот с проектен идентификатор 51809.504.7298, находящ се в гр. Нова Загора, представляващ имот с проектна площ 986 кв.м., в който попадат сградите, съгласно АПДС № 5253/13.02.2013 г., предоставени в управление на ВСС, за нуждите на Районен съд - Нова Загора, биха могли да се осигурят в рамките на утвърдените средства за капиталови разходи на ВСС за 2020 г., без съответно да е необходимо допълнително, целево осигуряване на такива от държавния бюджет.

8.ОТНОСНО: Писмо от административния ръководител на Софийски районен съд с вх.№ ВСС – 8814/27.08.2020 г. относно предписание на Столична регионална здравна инспекция /СРЗИ/ с рег. № 90004175/10.08.2020 г
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	8.1. ПРИЕМА доклада на инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.
	8.2. ВЪЗЛАГА на административния ръководител на Софийски районен съд (СРС) да предприеме действия по извършване на контролно измерване от независима оторизирана лаборатория на нивото на параметъра „шум“ в режим „ден и нощ“ в работна среда на съоръжение (чилър), обслужващо сградата на Софийски районен съд, находяща се на бул. „Ген. М. Д. Скобелев“ №. 23“. Предлага на административния ръководител на СРС на измерванията да присъстват и представители на проектанта, строителния надзор, изпълнителя на СМР, като участници в основния ремонт на обекта и представител от Софийска районна прокуратура.
	8.3. ОПРЕДЕЛЯ инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“ към администрацията на Висшия съдебен съвет, да присъства като представител на Висшия съдебен съвет в измерването на параметъра „шум“ в режим „ден и нощ“ в работна среда на съоръжение (чилър), обслужващо сградата на Софийски районен съд на бул. „Ген. М. Д. Скобелев“ № 23“.
	8.4. ИЗПРАЩА решението по т. 8.2 на административния ръководител на Софийски районен съд, за сведение и изпълнение и по т. 8.3 на главния секретар на ВСС, за сведение.

- Текущи ремонти:

9.ОТНОСНО: Писмо от административния ръководител на Окръжен съд - Стара Загора, с вх. № ВСС – 8879/31.08.2020 г.,  за необходимост от неотложен текущ ремонт в сградата на Съдебна палата – Стара Загора, бул. „Митрополит Методи Кусев“ № 33.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	9.1.ПРИЕМА доклада на инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
	9.2.ПРИЕМА извършването на ремонт на 5 бр. радиатори и свързаните с тях аксесоари /кранове, фитинги, захранващи тръби и др./ в зали № 3 и № 4 в Съдебна палата - Стара Загора, бул. „Митрополит Методий Кусев“ № 33 в размер на 1 589,46 лв. с ДДС, за целесъобразно и неотложно.
Мотиви: Нормалната работа и експлоатация на отоплителната инсталация в Съдебната палата след аварията на 21.08.2020 г. е невъзможна без подмяната на повредените радиатори и свързаните с тях аксесоари /кранове, фитинги, захранващи тръби и др./ с оглед техническото състояние на същите. Извършването на всякакви ремонтни работи по време на отоплителния сезон ще затрудни работата на съда и ще доведе до извършването на допълнителни разходи.
За аварийното събитие е уведомен ЗД „ЕВРОИНС“ АД, във връзка с договор рег. № ВСС-15542/20.12.2019 г., сключен с Висш съдебен съвет и е заведена щета.
Ремонтът е неотложен, съгласно „Правилата за планирането, осигуряването на средства и извършването на текущ ремонт на сградния фонд на съдебната власт “ и е допустим на основание решения на Комисия „Бюджет и финанси “ по т. 1 от протокол № 12 от 01.04.2020 г. и по т. 47 от протокол № 14 от 13.04.2020 г.

Справка за отпуснатите средства на Окръжен съд - Стара Загора за периода 2016 - 2020 г.

година	Корекция на бюджета  на ОСВ за извършване на текущ ремонт	Вид на текущия ремонт	
2016	3 566 лв.	за текущ ремонт на 2бр. съдийски кабинети и обзавеждане на 1 бр. съдийски кабинет	
2017	682 лв.	за авариен текущ ремонт на тавани след застрахователно събитие	
2018	12 202 лв.	за авариен ремонт на основен покрив.	
2019	2 203 лв.

17 000 лв.
576 лв.	за текущ ремонт на съдебна зала № 8 от настъпило застрахователно събитие
за покриване на текущи  разходи
за авариен ремонт на котел от отоплителната инсталация в сградата на съда.	

	9.3.ПРЕДЛАГА на Комисия „Бюджет и финанси“ към Пленума на Висшия съдебен съвет да коригира бюджета на ОС - Стара Загора със сумата от 1 589,46 лв. с ДДС за извършването на неотложен ремонт - подмяна на 5 бр. радиатори и аксесоари към тях в зали № 3 и № 4 в Съдебна палата — Стара Загора, бул. „Митрополит Методий Кусев“ № 33.
	9.4. УКАЗВА на административния ръководител на ОС - Стара Загора с оглед зачестилите ремонтни работи на отоплителната инсталация през последните години в Съдебната палата - Стара Загора да предприеме необходимите действия за актуална оценка на нейното експлоатационно състояние и при необходимост да заяви извършването на основен ремонт на същата.
	9.5. ИЗПРАЩА решението на Комисия „Бюджет и финанси“ към Пленума на Висшия съдебен съвет, по компетентност и на административния ръководител на ОС - Стара Загора, за сведение и изпълнение.

10.ОТНОСНО: Писмо от административния ръководител на Административен съд – Русе, с вх. № ВСС-8563/21.08.2020 г., за извършване на неотложен/авариен ремонт на асансьорната уредба в сградата на съда.
Приложение: Доклад от инж. Минчо Стаев – главен експерт, отдел „Инвестиции и строителство, дирекция „Управление на собствеността на съдената власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	10.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	10.2.ПРИЕМА извършването на разход в размер на 5 910,00 лв. с ДДС за неотложен /авариен/ ремонт на асансьорна уредба с 5 (пет) спирки в сградата на Административен съд – Русе, за необходим и целесъобразен. Средствата следва да се осигурят от неразпределения резерв за непредвидени неотложни разходи по бюджета на съдебната власт.
    Мотиви: В проекта за разпределение на средствата за текущи ремонти за 2020 г., предоставен от Комисия „Управление на собствеността“ на Комисия „Бюджет и финанси“ с решение по т. 2 протокол № 2/22.01.2020г., искането не е включено, тъй като е постъпило след 31.10.2019 г. Резервът в проекта за разпределение на средствата за текущи ремонти е определен на база постъпили искания за текущи ремонти до 31.10.2019 г., за които има забележки по представените към исканията необходими документи, като след отстраняването на забележките тези ремонтни работи могат да бъдат извършени.
     Налице е необходимост от извършване на неотложен авариен ремонт, тъй като спреният асансьор в сградата на Административен съд - Русе в момента затруднява работата и достъпа на служители и посетители в сградата, особено на хора в неравностойно положение. Използването на асансьора, без извършване на подмяна на съществуващото табло за управление с ново, е недопустимо съгласно Наредба за безопасната експлоатация и техническия надзор на асансьори (НБЕТНА), тъй като създава предпоставки за възникване на нови аварии и злополуки сползвателите.
      На основание чл. 12 от „Правила за планирането, осигуряването на средства и извършването на текущ ремонт на сградния фонд на съдебната власт“ е необходимо ремонтът да бъде обезпечен. Осигуряването на финансовите средства за извършването на ремонта в условията на епидемиологична обстановка е допустим, на основание решения на Комисия „Бюджет и финанси“ по т.1 от протокол № 12 от 01.04.2020 г. и по т. 47 от протокол № 14 от 13.04.2020 г.

Справка за отпуснатите средства на Административен съд - Русе за извършени текущи ремонти през периода 2016 г. - 2019 г.

година	Корекция на бюджета  на ОСВ за извършване на текущ ремонт	Вид на текущия ремонт	
2016	0,00лв.	няма	
2017	5301,00лв.	за неотложен ремонт на климатична инсталация	
2018	3594,00лв. 	за текущ ремонт на стенен газов котел /2 648,00 лв./ и текущ ремонт на канализационна система (сутерен) включващ доставка и монтаж на канализационна помпа /946,00 лв./.	
2019	9596,00лв.	за обезопасителни дейности по отводнителна система	

	10.3.ИЗПРАЩА решението по т. 10.2 на комисия „Бюджет и финанси“ към Пленума на Висшия съдебен съвет, за корекция на бюджета по § 10-00 „Издръжка“ на Административен съд - Русе със сумата в размер на 5 910,00 лв. с ДДС и на административния ръководител на Административен съд – Русе, за сведение.

11.ОТНОСНО: Писмо рег. № ВСС-7637/28.07.2020 г. от административния ръководител на Районен съд - Балчик за съгласуване поемането на ангажимент по възлагане на поръчка за изготвяне на проектна документация по част „Газоснабдяване“ за обект: „Реконструкция на газово стопанство на Районен съд – Балчик“.
Приложение: Доклад от инж. Минчо Стаев – главен експерт, отдел „Инвестиции и строителство, дирекция „Управление на собствеността на съдената власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	11.1.ПРИЕМА доклада на инж. Минчо Стаев - главен експерт отдел
„Инвестиции и строителство“, дирекция „Управление на собствеността на съдебната власт“.
	11.2.ВЪЗЛАГА на административния ръководител на Районен съд – Балчик да предприеме необходимите действия по събиране на оферти в спешен порядък за избор на лицензирана фирма от регистъра на лицата и структурно обособените части на предприятия или организации, получили лицензия от председателя на ДАМТН за осъществяване на технически надзор на съоръжения с повишена опасност, актуализиран към 11.09.2020 г., с цел сключване на договор за технически надзор на сградна газова инсталация и газови уреди в Съдебна палата - Балчик.
	11.3.ИЗПРАЩА решението по т. 11.2 на административния ръководител на Районен съд – Балчик, за сведение и изпълнение, като за предприетите действия да уведоми дирекция „Управление на собствеността на съдебната власт“ при АВСС.

-	Управление на собствеността:

12.ОТНОСНО: Проект на решение за упълномощаване на представляващия Висшия съдебен съвет да отправи искане до Министерство на регионалното развитие и благоустройството за безвъзмездно и безсрочно предоставяне за управление на част от имот – публична държавна собственост, намиращ се в гр. Кърджали, ул. „Булаир“ № 12, на Висшия съдебен съвет, за нуждите на Административен съд – Кърджали.
Приложение: Доклад от Стоян Димитров – старши експерт – юрист  в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1. ОТЛАГА вземането на решение за следващо заседание на Комисия „Управление на собствеността“ към Пленума на ВСС.
12.2. ВЪЗЛАГА на дирекция „Управление на собствеността на съдебната власт“, отдел „Инвестиции и строителство“, да предприеме действия по извършване на оглед на част от имот – публична държавна собственост, намиращ се в гр. Кърджали, ул. „Булаир“ № 12, а именно - самостоятелен обект идентификатор 40909.118.221.1.5 по кадастралната карта и кадастралните регистри на  гр. Кърджали, със застроена площ от 526.71 кв.м., предназначение: за склад, представляващ сутерен, за определяне на прогнозната стойност на необходимите строително-ремонтни дейности на имота. Огледът да бъде извършен от служители на отдел „Инвестиции и строителство“ – инж. Юрий Георгиев – главен експерт и инж. Минчо Стаев – главен експерт, на които административния ръководител на Административен съд – Кърджали да окаже необходимото съдействие.
	12.3.  ИЗПРАЩА решението на главния секретар на ВСС и на административния ръководител на Административен съд – Кърджали за сведение и изпълнение.

Допълнителни точки, включени за разглеждане
в заседанието на Комисия „Управление на собствеността”

-	Разни.

13.ОТНОСНО: Писмо с рег.№ ВСС - 9269/10.09.2020 г. на административният ръководител на Окръжен съд - Кърджали за необходимост от неотложен текущ ремонт на сградата на Съдебна палата - Кърджали, бул. „Беломорски“ № 38.
Приложение: Доклад от инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	13.1. ПРИЕМА доклада на инж. Юрий Георгиев -  главен експерт в отдел „Инвестиции и строителство“, дирекция „Управление на собствеността на съдебната власт“ при АВСС.
	13.2. ПРИЕМА за неотложен ремонта на мазилка по източна и западна фасада и покрив на сградата на Съдебна палата - Кърджали на бул. „Беломорски“ № 38 в размер на 63 994,00 лв. с ДДС.

        Мотиви: За ремонта на мазилката е съставен Констативен акт № КА-ПБЗН-КЖО-8-З/13.08.2020 г., с който е дадено предписание в срок до 18.09.2020 г. да бъдат извършени необходимите строително-ремонтни и възстановителни работи по фасадата на сградата „Съдебна палата” - Кърджали. Ремонтът на покрива е необходим и неотложен с оглед това, че неговото експлоатационно състояние е пряко свързано с експлоатационното състояние на фасадите и помещенията в сградата с настъпване на есенно-зимния период и в случай, че не бъде извършен ще доведе до тежки последици от наводняване на сградата и компрометиране на извършването на ремонта на мазилката. Искането е окомплектовано и и на основание чл.12 от „Правила за планирането, осигуряването на средства и извършването на текущ ремонт на сградния фонд на съдебната власти на ВСС е необходимо ремонтът да бъде обезпечен. Осигуряването на финансовите средства за извършването на ремонта в условията на епидемиологична обстановка е допустим във връзка с решения на Комисия „Бюджет и финанси“ по т.1 от протокол № 12 от 01.04.2020 г. и по т. 47 от протокол № 14 от 13.04.2020 г.

Справка за отпуснатите средства на Окръжен съд - Кърджали за периода 2016 - 2020 г.

година	Корекция на бюджета  на ОСВ за извършване на текущ ремонт	Вид на текущия ремонт	
2016	0,00 лв.	няма	
2017	0,00 лв.	няма	
2018	0,00 лв.	няма	
2019	0,00 лв.	няма	

	13.3.ПРЕДЛАГА на Комисия „Бюджет и финанси“ към Пленума на Висшия съдебен съвет да коригира бюджета на ОС - Кърджали със сумата в размер на 63 994,00 лв. с ДДС за извършването на неотложен ремонт на източна и западна фасада и покрив на сградата на Съдебна палата - Кърджали на бул. „Беломорски“ № 38.
	13.4.ИЗПРАЩА решението на Комисия „Бюджет и финанси“ към Пленума на Висшия съдебен съвет, по компетентност и на административния ръководител на ОС – Кърджали, за сведение.

14.ОТНОСНО: Изпълнение на решение по д.т. 57.1.4. от протокол  № 19/23.07.2020 г. от заседание на Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

14.1. ПРЕДЛАГА на Пленума на Висшия съдебен съвет да вземе следното решение:

ПРИЕМА за сведение взетите от Комисия „Управление на собствеността“ към Пленума на Висшия съдебен съвет решения от проведените 2 /две/ редовни заседания, осъществени чрез видеоконферентна връзка, проведени на 29.07.2020 г. и 26.08.2020 г., съобразно делегираните й правомощия с решението на ПВСС по протокол № 19/23.07.2020 г. Решенията на Комисията са отразени в протоколи № 23/29.07.2020 г. и № 24/26.08.2020 г., които са публикувани на интернет страницата на Висшия съдебен съвет, раздел „Постоянни комисии“/Комисия „Управление на собствеността“/Протоколи и в локалната информационна система – Кратки протоколи/Комисии на ВСС/Комисия „Управление на собствеността“.

14.2. ВНАСЯ предложението като редовна точка в следващо редовно заседание на Пленума на Висшия съдебен съвет.

/Закриване на заседанието – 15,57 часа/

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/    ЕВГЕНИ ДИКОВ